Gandia treballa en la transformació de l'Urbanet
25 agost 2023

## Gandia treballa en la transformació de l'Urbanet25 agost 2023Última actualització: 25 agost 2023

![](../gestion/img/3f42c458015869e46b2b8cfd78bea12a3a759da4ff5873fb4772b88d56356c72.JPG)  
  

A propòsit de les crítiques del PP al servei de transport públic de Gandia, l’Urbanet, el responsable de mobilitat ha assumit «la necessitat de millorar la nostra ciutat en general i el transport públic en particular. És un repte imperant i necessari». I en aquest sentit ha anunciat que el Govern local abordarà la major transformació del transport públic.

«Són benvingudes les crítiques constructives del Partit Popular, nosaltres anem a ser capaços d’arbitrar la creació d’una comissió tècnica amb responsables polítics, tècnics i societat civil en general per a que ens ajude i incorpore una nova mirada per a que l’Urbanet i la mobilitat en general done respostes a les necessitats imperants de la nostra ciutat».

  
Així, el nou repte del transport públic passa necessàriament per replantejar alguna de les línies i possiblement incorporar la línia que uneix Gandia-Platja amb una major freqüència i dotar-la de més fluïdesa. Sense oblidar la necessitat d’incorporar l’Hospital Comarcal de forma permanent per a unir-lo a gran part de la ciutat.

  
«El més important és la modernització de les pròpies línies, la sostenibilitat i digitalització que busquem a través dels fons europeus Next Generation. La situació actual del transport públic no pot obviar la situació econòmica que ens ha deixat el Partir Popular a Gandia. El fet que hi haja dèficit ens ha perjudicat i ha impedit millorar l’Urbanet i mantenir-lo com es mereix», perquè el Pla d’Ajust imposat pel Ministeri d’Hisenda ho impedia.